Document ID: /roh_data/filtered/fineweb-2-filterrobots_roh.jsonl.gz/64397

Saivs cunter fugitivs – per l’ONU nagina schliaziun
- Venderdi, 7.8.2015, 16:36
Il problem dals fugitivs na sa laschia betg schliar cun saivs. Quai ha ditg il directur da l'Ovra per agid da fugitivs da l'ONU per l'Europa, Vincent Cochetel.
Mesiras da segirtad pli rigurusas hajan sulettamain per consequenza ch'umans ristgian dapli. Cochetel ha crititgà che la Frantscha e la Gronda Britannia refusian da prender si dapli fugitivs, senza proponer autras schliaziuns.
Numerus umans avevan empruvà d'arrivar da Calais anora tras l'Eurotunnel en la Gronda Britannia. Sco cuntramesira ha la Gronda Britannia tramess saivs a la Frantscha.
RR Novitads 17:00